Suchinthana/ta-wikipedia huggingface dataset:
அருப்புக்கோட்டை (சட்டமன்றத் தொகுதி)

அருப்புக்கோட்டை, விருதுநகர் மாவட்டத்தின் ஒரு சட்டமன்றத் தொகுதி ஆகும்.

தொகுதியில் அடங்கியுள்ள பகுதிக‌ள் 
அருப்புக்கோட்டை வட்டம் (பகுதி)

வில்லிபத்ரி, சூலக்கரை, கல்லுமார்பட்டி, குல்லூர்சந்தை, பாலவநத்தம், கோபாலபுரம், கோவிலாங்குளம், கட்டன்குடி, பாலையம்பட்டி, பொய்யாங்குளம், குருஞ்சாங்குளம், புலியூரான், செம்பட்டி, மேட்டுதொட்டியாங்குளம், கஞ்சநாயக்கன்பட்டி, கட்டகஞ்சம்பட்டி, சுக்கிலநத்தம், திருவிருந்தாள்புரம், டி.மீனாட்சிபுரம், ஆமணக்குநத்தம், கொத்திப்பாறை, குருந்தமடம், போடம்பட்டி, செட்டிக்குறிச்சி, வடக்கு கொப்புசித்தம்பட்டி, கொப்புசித்தம்பட்டி, பந்தல்குடி, செட்டிபட்டி, வதுவார்பட்டி, தும்மக்குண்டு, பி.ஆண்டிபட்டி, வேலாயுதபுரம் மற்றும் அத்திப்பட்டி கிராமங்கள்.

அருப்புக்கோட்டை (நகராட்சி).

விருதுநகர் வட்டம் (பகுதி)

மேட்டுக்குண்டு, கடம்பன்குளம், சென்னல்குடி, செட்டிபட்டி, கோட்டைநத்தம், எண்டப்புலி, கோவில்வீரார்பட்டி, வலையப்பட்டி, மன்னார்கோட்டை, ஆவுடையாபுரம், துலுக்கப்பட்டி, கோட்டையூர், சுந்தரலிங்கபுரம், புதுப்பட்டி மற்றும் அப்பநாயக்கன்பட்டி கிராமங்கள்.

சாத்தூர் வட்டம் (பகுதி)

குமாரலிங்கபுரம், முத்துலிங்கபுரம், வேப்பிலைப்பட்டி, சந்தையூர், கோல்வார்பட்டி, நல்லமநாயக்கன்பட்டி, குண்டலகுத்தூர், பாப்பாகுடி, கோசுக்குண்டு, அத்திபட்டி, சிறுகுளம், மேலமடை, என்.மேட்டுபட்டி (நென்மணி), முடித்தாலைநாகலாபுரம், நென்மேனி, பொட்டிரெட்டியாபட்டி, சிந்துவாம்பட்டி, அய்யம்பட்டி, உப்பத்தூர், ஊமத்தம்பட்டி, ஓமநாயக்கம்பட்டி, சுப்பிரமணியபுரம், பெத்துரெட்டிபட்டி, சின்னதம்பியாபுரம், முத்தாண்டியபுரம், ஓ.முத்துசாமிபுரம், கரிசல்பட்டி, முள்ளிசேவல்முத்துசாமிபுரம், முள்ளிசேவல் என்கிற சொக்கலிங்காபுரம், நல்லமுத்தான்பட்டி கஞ்சம்பட்டி மற்றும் ராவுத்தம்பட்டி கிராமங்கள்.

வெற்றி பெற்றவர்கள்

2016 சட்டமன்றத் தேர்தல்

வாக்காளர் எண்ணிக்கை 
ஏப்ரல் 29, 2016 அன்று தலைமை தேர்தல் அதிகாரி, தமிழ்நாடு வெளியிட்ட பட்டியலின்படி,

வாக்குப்பதிவு

முடிவுகள்

ஆதாரங்கள்

விருதுநகர் மாவட்டம்
தமிழ்நாடு சட்டமன்றத் தொகுதிகள்
நத்தம் (சட்டமன்றத் தொகுதி)

நத்தம், திண்டுக்கல் மாவட்டத்தின் ஒரு சட்டமன்றத் தொகுதி ஆகும். 

அம்பலகாரர் எனப்படும் முத்தரையர் சமூகத்தினர் பெரும்பான்மையாக வாழும் தொகுதியாக திகழ்கிறது.

தொகுதியில் அடங்கியுள்ள பகுதிக‌ள் 
 நத்தம் வட்டம்

 திண்டுக்கல் வட்டம் (பகுதி) 

தொட்டனூத்து, ராஜாக்காப்பட்டி, மதூர், சிலவத்தூர், வங்கன்மானூத்து, மார்க்கம்பட்டி, வஜ்ரசேர்வைகாரன்கோட்டை, வத்திலதோப்பம்பட்டி, தேத்தம்பட்டி, ராகலாபுரம், கூவனூத்து, அடியனூத்து, ஏ.வெள்ளோடு, வரலிபட்டி, வடகாட்டுபட்டி, சாணார்பட்டி, வீரசின்னம்பட்டி, ஆவீளீப்பட்டி, மரனூத்து, ஜோத்தம்பட்டி, அஞ்சுகுளிப்பட்டி, கோணப்பட்டி, எமக்கலாபுரம், தவசிமடை, சிறுமலை, கோம்பைப்பட்டி, கணவாய்ப்பட்டி, செங்குறிஞ்சி மற்றும் காம்பிலியம்பட்டி கிராமங்கள்.

பஞ்சம்பட்டி (பேரூராட்சி).
.

வெற்றி பெற்றவர்கள்

2016 சட்டமன்றத் தேர்தல்

வாக்காளர் எண்ணிக்கை 
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,

வேட்புமனுக்கள், இறுதி வேட்பாளர் பட்டியல் குறித்த விவரங்கள்

வாக்குப்பதிவு

முடிவுகள்

மேற்கோள்கள்

வெளியிணைப்புகள் 

திண்டுக்கல் மாவட்டம்
தமிழ்நாடு சட்டமன்றத் தொகுதிகள்
பெரியகுளம் (சட்டமன்றத் தொகுதி)

பெரியகுளம், தேனி மாவட்டத்தின் ஒரு சட்டமன்றத் தொகுதி ஆகும். 

இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

தொகுதியில் அடங்கியுள்ள பகுதிகள் 
 பெரியகுளம் வட்டம்
  தேனி வட்டம் (பகுதி)
 ஊஞ்சம்பட்டி கிராமம்
 தேனி- அல்லிநகரம் (நகராட்சி).

வெற்றி பெற்றவர்கள்

2016 சட்டமன்றத் தேர்தல்

வாக்காளர் எண்ணிக்கை 
ஏப்ரல் 29, 2016 அன்று தலைமை தேர்தல் அதிகாரி, தமிழ்நாடு வெளியிட்ட பட்டியலின்படி,

வாக்குப்பதிவு

முடிவுகள்

மேற்கோள்கள் 

தேனி மாவட்டம்
தமிழ்நாடு சட்டமன்றத் தொகுதிகள்
கம்பம் (சட்டமன்றத் தொகுதி)

கம்பம், தேனி மாவட்டத்தில் அமைந்துள்ள ஒரு சட்டமன்றத் தொகுதி ஆகும்.

இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

தொகுதியில் அடங்கியுள்ள பகுதிகள் 

உத்தமபாளையம் வட்டம் (பகுதி)

தேவாரம், தே.மீனாட்சிபுரம், பண்ணைப்புரம், உத்தமபாளையம், மல்லிங்காபுரம், கோகிலாபுரம், இராயப்பன்பட்டி, அழகாபுரி, முத்துலாபுரம், சின்னஒவுலாபுரம், எரசக்கநாயக்கனூர், கன்னிசேர்வைபட்டி, எரசக்கநாயக்கனூர் மலை, வேப்பம்பட்டி மற்றும் சீப்பாலக்கோட்டை கிராமங்கள்.

தேவாரம் (பேரூராட்சி), பண்ணைப்புரம் (பேரூராட்சி), கோம்பை (பேரூராட்சி), உத்தமபாளையம் (பேரூராட்சி), அனுமந்தன்பட்டி (பேரூராட்சி), 
க.புதுப்பட்டி (பேரூராட்சி), கம்பம் (நகராட்சி), சின்னமனூர் (நகராட்சி) மற்றும் ஓடைப்பட்டி (பேரூராட்சி).

வெற்றி பெற்றவர்கள்

2016 சட்டமன்றத் தேர்தல்

வாக்காளர் எண்ணிக்கை 
ஏப்ரல் 29, 2016 அன்று தலைமை தேர்தல் அதிகாரி, தமிழ்நாடு வெளியிட்ட பட்டியலின்படி,

வாக்குப்பதிவு

முடிவுகள்

மேற்கோள்கள் 

தேனி மாவட்டம்
தமிழ்நாடு சட்டமன்றத் தொகுதிகள்
ஆண்டிப்பட்டி (சட்டமன்றத் தொகுதி)

ஆண்டிப்பட்டி தேனி மாவட்டத்திலிருக்கும் ஒரு சட்டமன்றத் தொகுதி ஆகும்.

இது இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

தொகுதியில் அடங்கியுள்ள பகுதிக‌ள் 

53 - கிராம ஊராட்சி -
 ஆண்டிப்பட்டி ஊராட்சி ஒன்றியம் 30 பஞ்சாயத்து
 க.மயிலை ஊராட்சி ஒன்றியம் 18 பஞ்சாயத்து
 உத்தமபாளையம், கம்பம் ஒன்றிய பகுதி) - 5
1) நாராயணதேவன்பட்டி  2) சுருளிப்பட்டி 3) குள்ளப்பகவுண்டன்பட்டி 4) K.M பட்டி 5) ஆங்கூர்பாளையம்

கீழக்கூடலூர், நாராயணத்தேவன்பட்டி மற்றும் வண்ணாத்திப்பாறை (ஆர்.எப்) கிராமங்கள்.

01 - நகராட்சி-

1) கூடலூர்

03- பேரூராட்சி

1) ஆண்டிப்பட்டி 2) ஹைவேவிஸ் 3) காமயக்கவுண்டன்பட்டி

வெற்றி பெற்றவர்கள்

 2002இல் செயலலிதா போட்டியிடுவதற்காக தங்க தமிழ்ச்செல்வன் பதவி விலகினார். 58.21 விழுக்காடு வாக்குகள் வாங்கினார்

2016 சட்டமன்றத் தேர்தல்

வாக்காளர் எண்ணிக்கை 
ஏப்ரல் 29, 2016 அன்று தலைமை தேர்தல் அதிகாரி, தமிழ்நாடு வெளியிட்ட பட்டியலின்படி,

வாக்குப்பதிவு

முடிவுகள்

மேற்கோள்கள்

தமிழ்நாடு சட்டமன்றத் தொகுதிகள்
தேனி மாவட்டம்
திருப்பத்தூர், சிவகங்கை (சட்டமன்றத் தொகுதி)

திருப்பத்தூர் சட்டமன்றத் தொகுதி (Tiruppattur Assembly constituency), இந்தியாவின் தமிழ்நாடு மாநிலத்தின் சிவகங்கை மாவட்டத்தின் ஒரு சட்டமன்றத் தொகுதி ஆகும். இத்தொகுதியில் முத்தரையர் (வலையர்), முக்குலத்தோர், யாதவர், பிள்ளைமார் மற்றும் பட்டியல் சமூக மக்கள் பரவலாக உள்ளனர்.

இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

தொகுதியில் அடங்கியுள்ள பகுதிகள் 
 திருப்பத்தூர் வட்டம் 
 சிங்கம்புணரி வட்டம்
 காரைக்குடி வட்டம் (பகுதி)
கொத்தமங்கலம், கொத்தரி, நெருப்புகாப்பட்டி, ஆத்தங்குடி, அரண்மனைப்பட்டி, டி, சூரக்குடி, ஒய்யக்கொண்டான் சிறுவயல், கல்லாங்குடி மற்றும் மானகிரி சுக்கனேந்தல் கிராமங்கள். கானாடுகாத்தான்(பேரூராட்சி),  பள்ளத்தூர் (பேரூராட்சி) மற்றும் கோட்டையூர் (பேரூராட்சி).
திருமயம் வட்டம் (பகுதி) (புதுக்கோட்டை மாவட்டம்) பாலக்குறிச்சி கிராமம். (பாலக்குறிச்சி கிராம புதுக்கோட்டை மாவட்டம் நிர்வாகத்தின் கீழ்வந்தாலும், கள மற்றும் பூகோள ரீதியாக திருப்பத்தூர் சட்டமன்ற தொகுதியின் எல்லைப்பரப்பிற்குள் வருகிறது).

வெற்றி பெற்றவர்கள்

வாக்குப் பதிவு

மேற்கோள்கள்

வெளியிணைப்புகள் 

சிவகங்கை மாவட்டம்
தமிழ்நாடு சட்டமன்றத் தொகுதிகள்
காரைக்குடி (சட்டமன்றத் தொகுதி)

காரைக்குடி சட்டமன்றத் தொகுதி (Karaikudi Assembly constituency), என்பது தமிழ்நாட்டின் சிவகங்கை மாவட்டத்தில் உள்ள தமிழக 234 சட்டமன்றத் தொகுதிகளுள் ஒன்று ஆகும்.

தொகுதியில் அடங்கியுள்ள பகுதிகள் 
தேவகோட்டை தாலுக்கா
காரைக்குடி தாலுக்கா(பகுதி)
பாலையூர், சாக்கோட்டை, பாணான்வயல், என்கிற பன்னாம்பட்டி, வெள்ளிப்பட்டி, பெரியகோட்டை, களத்தூர், நட்டுச்சேரி, ஜெயம்கொண்டான், பூக்குடி, ஆம்பக்குடி, குளப்பாடி, மேலமணக்குடி, கண்டனூர், செக்கலைக்கோட்டை, காரைக்குடி, செஞ்சை, கழனிவாசல், கோவிலூர், காரைக்குடி (ஆர்,எப்) அரியக்குடி, இலுப்பைக்குடி, மாத்தூர், சிறுகவயல், பிரம்புவயல், மித்ரவயல், செங்காத்தான்குடி, பெரியகோட்டகுடி, அமராவதிபுதூர் மற்றும் கல்லுப்பட்டி கிராமங்கள்.

கண்டனூர் (பேரூராட்சி), புதுவயல் (பேரூராட்சி), காரைக்குடி (நகராட்சி)..

வெற்றி பெற்றவர்கள்

2016 சட்டமன்றத் தேர்தல்

வாக்காளர் எண்ணிக்கை 
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,

வேட்புமனுக்கள், இறுதி வேட்பாளர் பட்டியல் குறித்த விவரங்கள்

வாக்குப்பதிவு

முடிவுகள்

மேற்கோள்கள்

வெளியிணைப்புகள் 

சிவகங்கை மாவட்டம்
தமிழ்நாடு சட்டமன்றத் தொகுதிகள்
கட்டற்ற மற்றும் திறந்த மென்பொருட்களின் பட்டியல்

குறிப்பு: பெயர்களை இயன்றவரை தமிழ்ப்படுத்தி தரவும்.  தமிழில் கட்டுரை உள்ள, அல்லது எழுதப்படவிருக்கும் மென்பொருட்களை மட்டும் இங்கு குறிப்பிடவும்.

இயக்குதளம் 
முதன்மைக் கட்டுரை: இயங்குதளம்
 லினிக்சு
 உபுண்டு
 குனூ/லினக்சு
 சிலாக்வேயார்
 டெபியன்
 பாஸ் லினக்சு
 எடுபாஸ்
 நொப்பிக்சு
 யுனிக்சு
 திறந்த பி.எசு.டி

இடைமுகம் 
 X Window System
 குநோம்
 கேடிஈ பிளாசுமா பணிச்சூழல்கள்

மெய்நிகராக்கம் 
 கரு ஆதாரத்திலான மெய்நிகர் இயந்திரம்
 ஓப்பின்விசி
 புரோக்சுமொக்சு மெய்நிகர் சூழல்

தொலைபேசி 
 Asterisk (PBX)

வழங்கிகள் 
 அப்பாச்சி இணைய வழங்கி
 டெபியன்

மின்னஞ்சல் 
 டோவ்கோட்
 போசுட்பிக்சு 
 மொசில்லா தண்டர்பேர்டு

வழு நீக்கிகள் 
 ஃபயர்பக்

ஊடகம்

படம்/வரைகலை 
முதன்மைக் கட்டுரை: வரைகலை
 கிம்ப்
 இங்சுகேப்பு

ஒலி

நிகழ்படம் 
 காம்-சூடியோ - Camstudio

இயங்குபடம் 
முதன்மைக் கட்டுரை: இயங்குபடம்
 பிளெண்டர் (மென்பொருள்)

நிரல் மொழிகள் 
முதன்மைக் கட்டுரை: நிரல் மொழி
 பெர்ள்
 பி.எச்.பி
 பைத்தான்

உலாவிகள் 
முதன்மைக் கட்டுரை: உலாவி
 ஃபயர் ஃபாக்சு
 குரோமியம் உலாவி
 கூகிள் குரோம்

அலுவலக செயலிகள் 
 ஓப்பன் ஆபிஸ்
லிப்ரே ஆபீஸ்

கோப்பு பரிமாற்றம் 
 பைல்சிலா

தரவு ஒடுக்கல் விரித்தல் 
 7-சிப்

தரவுதளம் 
 போசுட்கிரசுசீக்குவல் - PostgreSQL
 மையெசுக்யூயெல்

திருத்தக் கட்டுப்பாடு 
 சப்வேர்சன்
 ஜிட்

வணிக நிர்வாகம்/நிறுவன வள மேலாண்மை 
 வெப் ஈ.ஆர்.பி
 ஓ.ரி.ஆர்.எசு
 வி டைகர்

மென்பொருள் வடிவமைப்புக் கருவிகள் 
 ஃபயர்பக்
 ஜி.என்.யு தொகுப்பி

வடித்தல், பாதுகாப்பு 
 ஸ்பேம்அஸ்ஸாசின் - SpamAssassin

உள்ளடக்க மேலாண்மை 
முதன்மைக் கட்டுரை: :பகுப்பு:கட்டற்ற உள்ளடக்க மேலாண்மை மென்பொருட்கள்
 டுரூப்பல்
 வேர்ட்பிரசு
 யூம்லா
 மீடியாவிக்கி

எண்ணிம நூலக மேலாண்மை 
முதன்மைக் கட்டுரை: கட்டற்ற எண்ணிம நூலக மென்பொருட்கள்
 டி.எசுபேசு
 கிரீன்சுடோன்
 பெடோரா
 ஓப்பின் லைபிரரி

செயற்திட்ட மேலாண்மை 
 ஓப்பின் ஏற்றியம்

கல்வி/மெய்நிகர் கற்றல் சூழல்கள்
 மூடுள்

இணைய/வலைத்தள வணிகம் 
 ஓ.எசு.காமர்சு
 ரொமேட்டோகார்ட்

சமூகப் வலைப்பின்னல் 
 எல்க் - elgg

நிகழ்பட விளையாட்டு

பாதுகாப்பு/அடையாளமின்மை 
 ரோர்

வெளி இணைப்புகள் 

கட்டற்ற மென்பொருட்களை தரவிரக்கம் செய்ய இணைப்புகள்
 சோர்ஸ்போர்ஜ்.நெட்
 ப்ரீகோட்.காம்
 கோட்ப்ளக்ஸ்.காம்

பொதுவானவை 
 100 பயன்மிகு கட்டற்ற மென்பொருட்கள்  - 
 Free Software Directory - கட்டற்ற மென்பொருட்களின் பட்டியல்.  
 Open Source Software Directory - கட்டற்ற மென்பொருட்கள் துறைவாரியாக.  
 Open Source Living - Open Source Living is a community-driven dynamic archive of Open Source software.  
 Ohloh  - Ohloh is an open source directory that anyone can edit.

வின்டோசுக்கான கட்டற்ற மென்பொருட்கள் 
 List Of Open-source Programs (LOOP list) for Windows 
 TheOpenDisc.com  pre-assembled disc of OSS for Windows (successor to TheOpenCD.org ) 
 The OSSwin project: Open Source for Windows!

பிற 
 The OpenScience Project - Open Source software for science and mathematics 
 FreeOpenSourceSoftware.org - Wiki on FOSS including sources, directories, system & application software indexes. 

கட்டற்ற மற்றும் திறமூல மென்பொருள்கள்
அல்பிரட் எல். குறோபெர்

அல்பிரட் லூயிஸ் குறோபெர் (ஜூன் 11, 1876–அக்டோபர் 5, 1960), 20 ஆம் நூற்றாண்டின் முதல் பாதியில் அமெரிக்க மானிடவியலில் மிகுந்த செல்வாக்குப் பெற்ற ஒருவராக இருந்தார். இவர் நியூ ஜேர்சியில் உள்ள ஹோபோக்கென் ஏனும் இடத்தில் பிறந்தார். கொலம்பியாக் கல்லூரியில் படித்துப் பதினாறாவது வயதில் பட்டம் பெற்றார். 1897 ஆம் ஆண்டில் புனைவிய நாடகத் துறையில் முதுகலைப் பட்டமும் பெற்றார். கொலம்பியாப் பல்கலைக் கழகத்தில், பிராண்ஸ் போவாஸ் என்பாரின் வழிகாட்டலின் கீழ் 1901 ஆம் ஆண்டில் முனைவர் பட்டம் பெற்றார். அரப்பாஹோ இனக்குழுவினர் மத்தியில் இவர் செய்த ஆய்வுகளின் அடிப்படையில் அழகூட்டல் குறியீடுகள் என்னும் தலைப்பில் இவரது ஆய்வுக் கட்டுரை அமைந்தது. இப் பல்கலைக் கழகத்தினால் வழங்கப்பட்ட மானிடவியலுக்கான முதலாவது முனைவர் பட்டம் இதுவாகும்.

மேற்கோள்கள்

அமெரிக்க மானிடவியலாளர்கள்
அமெரிக்க அறிவியலாளர்கள்
1876 பிறப்புகள்
1960 இறப்புகள்
கோல்டன் குளோப் விருது

கோல்டன் குளோப் விருதுகள் (Golden Globe Awards) சிறந்த உள்ளூர் மற்றும் வெளியூர் திரைப்படம், மற்றும் தொலைக்காட்சி நிகழ்ச்சிகளுக்காக ஆண்டு தோறும் வழங்கப்பட்டுவரும் ஒரு விருது ஆகும். இது ஹாலிவுட் வெளிநாட்டு செய்தி நிறுவனத்தினால் வழங்கப்பட்டு வருகிறது.

முதலாவது கோல்டன் குளோப் விருது 1944 ஆம் ஆண்டு ஜனவரி மாதத்தில் லாஸ் ஏஞ்சலீஸ் நகரில் 20ஆம் சென்சுரி பாக்ஸ் கலைக்கூடத்தில் இடம்பெற்றன.

விதிகள் 
ஆண்டுதோறும் ஜனவரி மாதத்தில் கோல்டன் குளோப் விருதுகள் வழங்கப்படுகின்றன. ஹாலிவுடில் தங்கியிருக்கும் கிட்டத்தட்ட 90 பன்னாட்டு ஊடகவியலாளர்கள் (2008 இல்) இவ்விருதுகளுக்கான வாக்கெடுப்பில் கலந்து கொள்வார்கள். இவ்விருதுகளுக்கான தகமைக் காலம் அக்டோபர் 1 இல் ஆரம்பிக்கின்றன.

விருதுகள்

திரைப்பட விருதுகள் 
 சிறந்த திரைப்படம் - நாடகத் திரைப்படம்
 சிறந்த திரைப்படம் - இசை அல்லது நகைச்சுவைத் திரைப்படம்
 சிறந்த நடிகர் - நாடகத் திரைப்படம்
 சிறந்த நடிகர் - இசை அல்லது நகைச்சுவை
 சிறந்த நடிகை - நாடகத் திரைப்படம்
 சிறந்த நடிகை - இசை அல்லது நகைச்சுவைத் திரைப்படம்
 சிறந்த துணை நடிகர்
 சிறந்த துணை நடிகை
 சிறந்த அசைவூட்டத் திரைப்படம்
 சிறந்த ஒளிப்பதிவு
 சிறந்த இயக்குநர்
 சிறந்த வேறு மொழி படம்
 சிறந்த அசல் இசை
 சிறந்த அசல் பாடல்
 செசில் டி-மில் வாழ்நாள் சாதனை விருது

தொலைக்காட்சி விருதுகள் 
 சிறந்த தொலைக்காட்சித் தொடர் - நாடகத் தொலைக்காட்சித் தொடர்
 சிறந்த தொலைக்காட்சித் தொடர் - நகைச்சுவைத் தொலைக்காட்சித் தொடர்
 சிறந்த தொலைக்காட்சித் குறுந்தொடர்
 சிறந்த நடிகர் - நாடகத் தொலைக்காட்சித் தொடர்
 சிறந்த நடிகர் - நகைச்சுவை தொலைக்காட்சித் தொடர்
 சிறந்த நடிகை - நாடகத் தொலைக்காட்சித் தொடர்
 சிறந்த நடிகை - நகைச்சுவைத் தொலைக்காட்சித் தொடர்
 சிறந்த நடிகர் - தொலைக்காட்சித் குறுந்தொடர்/ திரைப்படம்
 சிறந்த நடிகை - தொலைக்காட்சித் குறுந்தொடர்/ திரைப்படம்
 சிறந்த துணை நடிகர் - நகைச்சுவைத் தொலைக்காட்சி தொடர்/குறுந்தொடர்/திரைப்படம்
 சிறந்த துணை நடிகை - நகைச்சுவைத் தொலைக்காட்சி தொடர்/குறுந்தொடர்/திரைப்படம்

மேற்கோள்கள்

வெளி இணைப்புகள் 
 Hollywood Foreign Press Association 
 Awards listing  at the Internet Movie Database
சிலம்டாக் மில்லியனயர்

சிலம்டாக் மில்லியனயர் (Slumdog Millionaire) என்பது 2008 ஆம் ஆண்டில் வெளியான பிரித்தானியத் திரைப்படமாகும். இது இந்திய எழுத்தாளர் விக்காஸ் சுவரூப் என்பவர் எழுதிய கியூ அண்ட் ஏ (Q and A) என்ற புதினத்தைத் தழுவி படமாக்கப்பட்டது.

திரைக்கதை 

மும்பையின் ஒதுக்குப்புறமான குப்பத்து சிறுவன் ஜமால் மதக்கலவரத்தில் தாயை இழந்துவிட, வயிற்றுக்காக ஜமாலும் அவனது அண்ணனும் ஓடுகிறார்கள். வயிற்றுக்காக சின்னச்சின்ன தவறுகள் செய்யத் தொடங்கி, கடைசியில் சிறுவர்களை பிச்சையெடுக்கவிட்டு பணம் பார்க்கிறவனிடம் சேர்கிறார்கள். ஜமாலை குருடனாக மாற்ற அவர்கள் முனைகிறபோது ஜமாலைக் காப்பாற்றி தப்பிக்கிறான் அண்ணன். உடனிருந்த தோழி லத்திகாவை அங்கே விட்டுவிடுகிறார்கள்.
நீண்ட நாட்களுக்குப் பிறகு சந்திக்கிற குருட்டு பிச்சைக்கார நண்பன் மூலம் லத்திகாவை மீண்டும் சந்திக்கிறார்கள். ஒரு விபசார விடுதியில் அவளை அந்நிலைக்குத் தள்ளிய பிச்சைக்கூட்டத் தலைவனை ஜமாலின் அண்ணன் சலீம் சுட்டுத்தள்ள, மூவரும் தப்பிக்கிறார்கள். லத்திகாவின் உடலுக்காக அண்ணன் ஜமாலை விரட்டியடிக்க பிரிகிறார்கள். லத்திகாவுடன் மும்பை தாதாவிடம் சேர்கிறான் அண்ணன் ஜமால்-லத்திகா நட்பு மெல்ல மெல்ல காதலாகிறது.

இச்சூழலில்தான் தொலைக்காட்சியில் கோடீஸ்வரன் கேள்வி பதில் நிகழ்ச்சி பரபரப்பாக மக்களால் பார்க்கப்படுகிறது. காதலியும் பார்ப்பாள், சந்திக்க முடியும் என நினைத்து அந்நிகழ்ச்சியில் பங்கேற்கிறான் ஜமால். கேட்கப்படும் கேள்விகளுக்கு வாழ்வில் நேர்ந்த அனுபவங்களிலிருந்து பதில் சொல்கிறான் ஜமால். லட்சங்களைத் தாண்டத் தாண்ட நிகழ்ச்சி நடத்துவோரின் அரசியல் நெருக்குகிறது. அதிலிருந்து எப்படி மீள்கிறான்? காதலியை சந்திக்கிறானா? அண்ணன் என்ன ஆனான்? என்பது தான் கதை.

விருதுகள்

அகாதமி விருது - 2009 
 சிறந்த படம்
 சிறந்த இயக்குநர் – டானி பொயில்
 சிறந்த இசையமைப்பு – ஏ. ஆர். ரகுமான்
 சிறந்த மூலப் பாடல் – "ஜெய் ஹோ", (ஏ. ஆர். ரகுமான் (இசை) & குல்சார் (பாடல்)
 சிறந்த தழுவப்பட்ட திரைக்கதை– சைமன் பியூஃபோய்
 சிறந்த ஒளிப்பதிவு – ஆந்தனி டொட் மாண்டில்
 சிறந்த படத்தொகுப்பு – கிறிஸ் டிக்கன்ஸ்
 சிறந்த ஒலிக்கலப்பு – ரெசுல் பூக்குட்டி, ரிச்சார்ட் பிரைக், இயன் டாப்
 பரிந்துரைப்பு: சிறந்த ஒலித்தொகுப்பு – டொம் சயேர்ஸ்
 பரிந்துரைப்பு: சிறந்த மூலப் பாடல் – "ஓ..சாயா", ஏ. ஆர். ரகுமான், எம். ஐ. ஏ (பாடல்)

கோல்டன் குளோப் விருது - 2009 
 சிறந்த திரைப்படம்
 சிறந்த தயாரிப்பாளர் (டானி பொயில்)
 சிறந்த திரைக்கதை (சைமன் பியூஃபோய்)
 சிறந்த இசையமைப்பாளர் (ஏ. ஆர். ரகுமான்)

மேற்கோள்கள்

வெளி இணைப்புகள் 
 Official US site
 Official UK site (Pathe) 
 பிபிசியில் வந்த செய்தி

2008 திரைப்படங்கள்
ஆங்கிலத் திரைப்படங்கள்
வார்னர் புரோஸ். திரைப்படங்கள்
20 ஆம் நூற்றாண்டு பாக்ஸ் திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
பிரித்தானிய திரைப்படங்கள்
பாஃப்டா விருதினை வென்ற திரைப்படங்கள்
திருத்தக் கட்டுப்பாடு

பதிப்புக் கட்டுப்பாடு (revision control அல்லது version control) என்பது ஒரே மூலத்துக்கு பல திருத்தங்களை மேற்கொள்வதை மேலாண்மை செய்வதாகும். இது பொறியியலிலும் மென்பொருள் ஆக்கத்திலும் முதன்மையாக பயன்படும் ஏற்பாடு ஆகும். குறிப்பாக ஒரு குழு சேர்ந்து ஒரு மூல ஆக்கத்தை ஆக்கும் பொழுது, ஒவ்வொருவரும் செய்யும் மாற்றங்களை நிகழ் நேரத்தில் மேலாண்மை செய்ய திருத்தக் கட்டுப்பாடு ஏதுவாக்குகிறது. எடுத்துக்காட்டாக விக்கியில் ஒவ்வொரு பயனர்கள் ஒவ்வொரு பக்கத்தில் செய்யும் மாற்றங்களும் பதிவு செய்யப்படுகின்றன. திருத்தங்கள் சரியில்லை என்றால் விக்கியின் திருத்தக் கட்டுப்பாட்டு மென்பொருளால் முன்னைய நிலையை மீள் செய்துவிடலாம். ஒரு கட்டுரையை ஒரே சமயத்தில் ஒன்றுக்கும் மேற்பட்ட பயனர்கள் மாற்றினால் மென் பொருள் அதை பயனருக்கு அறிவிக்கும், இயலுமென்றால் ஒன்றாக்கும்.

பதிப்புக் கட்டுப்பாட்டு மென்பொருள் 
மூல மென்பொருள் கோப்புகளை இலகுவாக கிளைபடுத, மாற்றங்களை இன்றைப்படுத்த, தேவைப்படும் பொழுது ஒன்றாக்க திருத்தக் கட்டுப்பாட்டு மென்பொருள் உதவுகிறது. மென்பொருள் விருத்தியின் ஒரு நிலையைக் குறித்து (Tag) அந்த நிலைக்கு மீள முடியும்.  இப்படி பல Features திருத்தக் கட்டுப்பாட்டு மென்பொருட்கள் கொண்டிருக்கின்றன.

கட்டற்றவை 
 கிட் (மென்பொருள்)
 சப்வேர்சன்

வணிகம் 
 ரீம் ஃபவுண்டேசன் சேர்வர்

கலைச்சொற்கள் 
 களஞ்சியம் - Repository
 வேலைப் பிரதி - Working copy
 மாற்றம் - Change
 மாற்றக் கணம் - Change set
 எடுத்தல் - Check out
 கோப்பைப் பூட்டுதல் - File locking
 இடுதல் - Check in
 உறுதி - Commit 
 Atomic Commit
 தலை - Head
 முரண் - Conflict
 பதிப்பு/திருத்தம் - Revision 
 கிளைத்தல்
 ஒன்றாக்கல்
 குறியீடு - Label/Tag

மேற்கோள்கள்

பொறியியல் வழிமுறை
மென்பொருள் விருத்தி முறைமை
மைக்ரோசாப்ட் வர்ச்சுவல் பிசி

ஒன்றிற்கு மேற்பட்ட இயங்குதளங்களை ஒரே கணினியில் இயக்கிப் பார்பதற்கு மைக்ரோசாப்ட் வர்ச்சுவல் பிசி (இலங்கை வழக்கு: மைக்ரோசாப்ட் வேர்சுவல் பிசி) உதவுகின்றது.

அபிநயிக்கும் வன்பொருட்கள் 
32பிட் இண்டல் பெண்டியம் II செயலி (எனினும் விண்டோஸ் பணிச்சூழலில் அதில் பொருத்தப்பட்டிருக்கும் செயலியை அபிநயிக்கும்) இதில் இண்டெல் 440பிஸ் மதர்போட்டையும் பிரதிபலிக்கும். 
16 மெகாபைட் வரை மாற்றக்கூடிய வீடியோ அட்டை. 
அமெரிக்கன் மெகாரெண்ட்ஸ் பயோஸ்
கிரியேட்டிவ் சன்பிளாஸ்டர் ஒலி அட்டை.

வர்சுவல் பிசி வன்வட்டானது வர்ச்சுவல் பிசிக்கும் வர்ச்சுவல் பிசி சர்வருக்கும் பொதுவானதாகும்.

ஆதரிக்கும் வழங்கி, விருந்தினர் இயங்குதளங்கள் 
வழங்கி இயங்குதளங்கள்
வர்ச்சுவல் பிசி 2007 அதிகாரப்பூர்வமாகப் பின்வரும் இயங்குதளங்களை ஆதரிக்கின்றது. 
விண்டோஸ் விஸ்டா (விண்டோஸ் விஸ்டா அல்டிமேட், எண்டபிறைஸ், பிஸ்னஸ் எடிசன், ஐரோப்பாவிற்கான பிஸ்னஸ் எடிசன் என் ஆகியவற்றின் 32 பிட் மற்றும் 64பிட் பதிப்புகளை ஆதரிக்கின்றது)எனினும் விண்டோஸ் விஸ்டா ஸ்டாட்டர் எடிசன், ஐரோப்பிய விஸ்டா ஹோம் என் பதிப்புக்களிற்கு ஆதரவு கிடையாது. 
விண்டோஸ் எக்ஸ்பி புரொபெஷனல்
விண்டோஸ் சேர்வர் 2003.

மேற்கோள்கள்

மென்பொருள்
பூ (திரைப்படம்)

பூ, 2008 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தினில் முக்கிய வேடத்தில் சிறிகாந்த், பார்வதி மேனன் ஆகியோர் நடித்துள்ளனர். 'வெயிலோடு போய்' எனும் ச. தமிழ்ச்செல்வனின் சிறுகதையினைத் தழுவி திரைப்படமாக்கப் பட்டுள்ளது. இத்திரைப்படத்திற்கு எஸ். எஸ். குமரன் இசையமைத்திருந்தார்.

கதை

கதாப்பாத்திரங்கள்

பாடல்
இப்படம் ஆறு பாடல்களைக் கொண்டுள்ளது.

வெளி இணைப்புகள்

2008 தமிழ்த் திரைப்படங்கள்‎
ஸ்ரீகாந்த் நடித்த திரைப்படங்கள்
இந்தியத் தமிழ்த் திரைப்படங்கள்
சிறுகதையை அடிப்படையாக கொண்ட திரைப்படங்கள்
தமிழீழ விடுதலை ஆதரவாளர் ஒருங்கிணைப்புக் குழு

தமிழீழ விடுதலை ஆதரவாளர் ஒருங்கிணைப்புக் குழு பல்வேறு தமீழீழ ஆதரவுக் கட்சிகளைக் கொண்ட ஒரு குடை அமைப்பு. இது 1990 சென்னையில் நடந்த அனைத்துக் கட்சிகள் கூட்டத்தில் நிறுவப்பட்டது. இதன் தலைவராக பழ. நெடுமாறன் 1991 முதற்கொண்டு செயற்பட்டு வந்தார். 

தமிழக அரசியல்
நந்தலாலா (திரைப்படம்)

நந்தலாலா இயக்குநர் மிஷ்கின் இயக்கிய மூன்றாவது திரைப்படம். இதில் கதையின் நாயகனாக மிஷ்கினும் மற்றொரு முக்கியமான கதாபாத்திரத்தில் அசுவத் ராம் என்ற சிறுவனும் நடித்திருந்தனர். இது யப்பனிய மொழியில் வெளியான "கிகுசிரொ" என்ற திரைப்படத்தை தழுவிதாக கூறப்படுகிறது. இப்படத்திற்கு இளையராஜா இசை அமைத்துள்ளார். இத்திரைப்படம் 2010 இல் வெளியானது.

மேற்கோள்கள் 

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
இளையராஜா இசையமைத்த திரைப்படங்கள்
நாசர் நடித்த தமிழ்த் திரைப்படங்கள்
காணும் பொங்கல்

காணும் பொங்கல் என்பது பொங்கல் கொண்டாட்டங்களில் நான்காவது நாள் இடம்பெறும் விழா ஆகும். காணும் பொங்கலைக் கன்னிப் பொங்கல் அல்லது கணுப் பண்டிகை என்றும் அழைப்பர். இப்பண்டிகையின் நிகழ்வுகளில் உற்றார், உறவினர், நண்பர்களைக் காணுதல் மற்றும் பெரியோர் ஆசி பெறுதல் என்பன அடங்கும். பல்வேறு விளையாட்டுப் போட்டிகள், பட்டிமன்றம், உறி அடித்தல், வழுக்கு மரம் ஏறல் போன்ற வீர சாகசப் போட்டிகள் உட்படப் பல்வேறு நிகழ்ச்சிகள் இடம் பெறும்.

இது பெண்களுக்கு முக்கியமான பண்டிகை ஆகும். பொங்கல் பானை வைக்கும்போது அதில் புது மஞ்சள்கொத்தினை கட்டி அதனை எடுத்து முதிய தீர்க்க சுமங்கலிகள் ஐவர் கையில் கொடுத்து ஆசி பெற்று அதனை கல்லில் இழைத்து பாதத்தில் முகத்தில் பூசிக்கொள்வார்கள்.

கணுப்பிடி
கணுப்பிடி இந்நாளின் சிறப்பு. இது ஒருவகை நோன்பு. உடன்பிறந்த சகோதரர்களுக்காக பெண்கள் செய்யும் நோன்பு. உடன்பிறந்த சகோதரர்கள் நலமும் வளமுமாய் வாழ சகோதரிகள் பிரார்த்திப்பது.

மேற்கோள்கள்

தமிழ் பொங்கல்
இந்து சமய விழாக்கள்
வீரபாண்டி கண்ணீசுவரமுடையார் கோயில்

கண்ணீசுவரமுடையார் கோயில் என்பது தமிழ்நாடு மாநிலத்தின் தேனி மாவட்டத்திலுள்ள  வீரபாண்டி எனும் ஊரில் அமைந்திருக்கிறது. தமிழ்நாடு அரசின் இந்து சமய அறநிலையத் துறையின் கட்டுப்பாட்டில் இருக்கும் இந்தக் கோயில் சிவபெருமானுக்குப் புகழ் சேர்க்கும் பல கோயில்களில் ஒன்றாகும்.

தல வரலாறு 

வைகை நதியின் கரையின் அடர்ந்த காட்டுப் பகுதியில் அசுரன் ஒருவனை வெல்வதற்காக சக்திதேவியின் அம்சமான கௌமாரி ஒரு சிவலிங்கம் செய்து அதன்முன் தவமியற்றி வந்தார். இதையறிந்த அசுரன் கௌமாரியைத் தூக்கிச் செல்ல முயன்றான். இதைத் தன் ஞானதிருஷ்டியால் உணர்ந்த கௌமாரி அருகிலிருந்த அருகம்புல்லை எடுத்து அவனை நோக்கி வீசினாள். அந்த அருகம்புல் முக்கழுப்படையாக உருவெடுத்து அசுரனை இரண்டாகப் பிளந்து கொன்றது. இதைப் பார்த்த தேவர்கள் வானிலிருந்து மலர்களைத் தூவினர். அவள் பூஜித்து வந்த சிவலிங்கத்திற்கு "திருக்கண்ணீசுவரர்"  எனப் பெயரிட்டாள்.

மதுரையைத் தலைநகராகக் கொண்ட பாண்டிய நாட்டின் மன்னன் வீரபாண்டியன் தனது ஊழ்வினைகளால் இரண்டு கண்களின் பார்வையை இழந்தான். தனக்கு கண் பார்வை வேண்டி பல கோயில்களுக்குச் சென்றான். ஒரு நாள் அவனது கனவில் தோன்றிய இறைவன் இந்த கண்ணீசுவரமுடையார் கோயிலுக்குச் சென்று வழிபட்டால் கண் பார்வை கிடைக்கும் என்று சொன்னார். அதன்படி அந்த மன்னனும் இந்தப் பகுதிக்கு வந்து கௌமாரியை வணங்கி ஒரு கண்ணின் பார்வையும், கண்ணீசுவரமுடையாரை வணங்கி மற்றொரு கண்ணின் பார்வையையும் பெற்றான். அதன் பின்பு கண்ணீசுவரமுடையாருக்கு கற்கோயில் அமைத்து வழிபாடு செய்தான்.

சிறப்புகள்
கண்ணீசுவரமுடையார் கோயிலில் கண்ணீசுவரமுடையார் மற்றும் உடனிருக்கும் அம்மனாக அறம் வளர்த்த நாயகி இருக்கிறார். பாண்டிய மன்னனுக்குக் கண் பார்வை தந்த இந்தக் கோயிலில் வணங்கிச் செல்பவர்களுக்கு அனைத்து நோய்களும் நீங்கி விடும் என்று கருத்து இப்பகுதி மக்களிடையே இருக்கிறது.
இந்தக் கோயிலின் தீர்த்தமாக கோயிலுக்கு அருகே ஓடும் முல்லை நதியின் நீர் பயன்படுத்தப்படுகிறது. இந்த நீர்தான் அபிசேகத்திற்குப் பயன்படுத்தப்படுகிறது.
இந்தக் கோயில் குறித்த தகவல்கள் சின்னமனூர் அரிகேசரி நல்லூர் தல புராணத்தில் பதினான்காம் படலத்தில் இடம் பெற்றிருக்கிறது.
இந்தக் கோயிலில் இந்தப் பகுதி மக்களில் பெரும்பான்மையாகத் திருமணம் செய்து கொள்வதை வழக்கமாகக் கொண்டுள்ளனர்.

வழிபாடுகள்
இந்து சமயக் கோயிலில்கள் அனைத்திலும் செய்யப்படும் தினசரி பூசைகள் இந்தக் கோயிலிலும் செய்யப்படுகின்றன.

இந்தக் கோயிலில் தை மாதச் சங்கராந்தி, தைப்பூசம், மாசி மாத மகா சிவராத்திரி, பங்குனி மாத உத்திரம், சித்திரை மாத சிவராத்திரி பிறப்பு, வைகாசி மாத விசாகம், ஆடி மாத அமாவாசை, ஆவணி மாத விநாயகர் சதுர்த்தி, புரட்டாசி மாத நவராத்திரி திருவிழா , ஐப்பசி மாத தீபாவளி, கார்த்திகை மாத கார்த்திகை விழா, மார்கழி மாத திருப்பள்ளி எழுச்சி போன்ற நாட்களில் சிறப்புப் பூசைகள் செய்யப்படுகின்றன.

துணைக் கோயில்கள்
இந்தக் கண்ணீசுவரமுடையார் கோயிலின் துணைக் கோயில்களாக வீரபாண்டி கௌமாரியம்மன் கோயில், வீரபாண்டி செல்லாண்டியம்மன் கோயில் ஆகியவைகள் இருக்கின்றன.

பயண வசதி
தேனியிலிருந்து கம்பம் செல்லும் சாலையில் ஆறு கிலோ மீட்டர் தொலைவில் இருக்கும் வீரபாண்டிக்கு இந்த வழியே செல்லும் அனைத்துப் பேருந்துகளும் நின்று செல்கின்றன.

தேனி மாவட்டத்திலுள்ள சிவன் கோயில்கள்
சனமேசயன்

பேரரசன் ஜனமேஜயன்  (சமஸ்கிருதம்: जनमेजय) இந்து தொன்மவியலில் மகாபாரதத்தில் பரீட்சித்து மன்னனின் மகனும், அபிமன்யுவின் பேரனும், அருச்சுனனின் கொள்ளுப்பேரனும் ஆவான். 

குரு வம்சத்தின் ஐம்பத்திரண்டாவது தலைமுறையைச் சேர்ந்த ஜனமேஜயன் தன் பதின்மூன்றாவது வயதில் மன்னனானபோது அவன் வெல்வதற்கு நாடுகள் ஏதும் இருக்கவில்லை.

வியாச முனிவரின் மாணவனான வைசம்பாயனரால் மகாபாரத இதிகாசம் பரிசித்துவிற்குச் சொல்லப்படும் போது, அங்கிருந்த சூத முனிவரான உக்கிரசிரவசும் கேட்டார். பின்னர் உக்கிரசிரவஸ், நைமிசாரண்யத்தில் உள்ள சௌனகாதி முனிவர்களுக்கு மகாபாரத இதிகாசத்தை எடுத்துக் கூறினார். இவனுக்கு ஆதிசிம கிருஷ்ணன் என்ற மகனும் உண்டு.

மகாபாரதம்
மகாபாரதத்தில், ஜனமேசயனுக்கு ஆறு தம்பியர்கள் இருந்ததாகக் குறிப்பிடப்பட்டுள்ளது. இவர்கள், காக்சசேனன், உக்கிரசேனன், சித்திரசேனன், இந்திரசேனன், சுசேனன், நாக்கியசேனன் என்போராவர் என்று ஆங்கில விக்கியில் மேற்கோளுடன் இருக்கிறது. மகாபாரதத்தின் ஆதிபர்வம் 3ம் பகுதியில் சுரூதசேனா, உக்ரசேனா, பீமசேனா ஆகியோர் அவனுடன் பிறந்த மூன்று தம்பிகளாவர் என்ற குறிப்பே இருக்கிறது. மகாபாரதத்தின் தொடக்கப் பகுதிகளில் சனமேசயனின் வாழ்க்கை தொடர்பான பல விடயங்கள் கூறப்பட்டுள்ளன. இவற்றுள் தக்சசீலத்தைக் கைப்பற்றியதும், தட்சகன் என்னும் பாம்பரசனுடனான சண்டையும் அடங்குகின்றன. இவனது தந்தையான பரீட்சித்துவின் இறப்புக்குத் தக்சகன் காரணமாக இருந்ததால், அவன் நாக இனத்தையே அழிப்பதில் குறியாக இருந்தான். 

மேலும் உத்தங்கர் தூண்டுதல் காரணமாகவும் சர்ப்ப சத்ரா வேள்வியை நடத்த ஏற்பாடுகள் செய்கிறான். நாக அரசன் தட்சகன் நாக வேள்வியில் விழுந்து இறக்கும் தருவாயில், நாககன்னி ஜரத்காருவுக்குப் பிறந்த ஆஸ்திகர் அவனது வெறித்தனமான பாம்புகள் அழிப்பை தடுக்கிறார். அப்போது அங்கு வரும் வேதவியாசர், ஒரு சாபத்தினை நிறைவேற்றவேண்டி ஒருவர் இயற்றிய செயலுக்காக, அந்த இனத்தவரையே அழிப்பது அறமாகாது என்றும் பாண்டவர் வழித்தோன்றலுக்கு இது அழகல்ல எனவும் எடுத்துச் சொல்ல, நாக வேள்வியை கைவிடுகிறான். தனது முன்தாதையர்கள் பற்றி அறிய விரும்பிய சனமேசயனுக்கு, வியாசர் தனது சீடர் வைசம்பாயனரிடம் மகாபாரதக்கதையை அதே வேள்வி நடந்த இடத்தில் சொல்லப்பணிக்கிறார்.

மேற்கோள்

மகாபாரதக் கதை மாந்தர்கள்
பாகவத புராண மாந்தர்
தந்தை

ஆண் - பெண் என இருபாலினருக்கிடையிலான பாலுறவின் மூலம் பிறக்கும் குழந்தைக்கு ஆண் பாலினமாக இருப்பவர் தந்தை எனப்படுகிறார். அப்பா, அய்யா போன்ற சொற்கள் தந்தையைக் குறிக்கப் பயன்படுகின்றன. 'தந்தை சொல் மிக்க மந்திரம் இல்லை' என்பது சான்றோர் வாக்கு. ஒரு குழந்தையின் வளர்ச்சியிலும் முன்னேற்றத்திலும் தந்தை எனும் நிலையிலிருப்பவரின் பங்களிப்பு முக்கியமானது.

மேற்கோள்கள்

ஆண்கள்
குடும்பம்
மனித வளர்ச்சியியல்
அஷ்டாத்தியாயீ

அட்டாத்தியாயி ( (अष्टाध्यायी)) பழம் சமசுகிருத மொழிக்கான இலக்கண நூலாகும். பாணினி என்பவரால் எழுதப்பட்ட இந்நூல் சுருக்கமாக இருந்தாலும் சமசுக்கிருத இலக்கணத்தின் எல்லா அம்சங்களையும் விளக்குகிறது. இது தாதுபாதம், கணபாதம் ஆகிய சொற்பட்டியல்களில் இருந்து தரவுகளைப் பெற்று அவற்றிலிருந்து சொற்களை உருவாக்குவது பற்றிய விளக்கங்களைத் தருகிறது. இது பெருமளவு முறைப்படுத்தப்பட்டதும், தொழில்நுட்பத் தன்மை கொண்டதும் ஆகும். இதன் அணுகுமுறையில் ஒலியன், உருபன், வேர்ச்சொல் ஆகிய கருத்துருக்கள் இயல்பாக அமைந்துள்ளன. இக் கருத்துருக்கள் மிக 2000 ஆண்டுகளுக்குப் பின்னரே மேல் நாட்டு மொழியியலாளர்களுக்கு அறிமுகமாயின. அட்டாத்தியாயியின் விதிமுறைகள் சமசுக்கிருதத்தின் உருபனியலை முழுமையாக விளக்குவதாகச் சொல்லப்படுகிறது. உள்ளுணர்வுசாராத இவ்விதிகளின் அமைப்புக் காரணமாக இது தற்காலத்து இயந்திர மொழிகளை ஒத்ததாகக் காணப்படுகிறது. அட்டாத்தியாயியில் 3,959 சூத்திரங்கள் உள்ளன.இது எட்டு அத்தியாயங்களாகவும், அந்த அத்தியாயங்கள் ஒவ்வொன்றும் நான்கு பாதங்களாகவும் பிரிக்கப்பட்டுள்ளன.

காலம்
இதன் காலம் பற்றிச் சரியான சான்றுகள் இல்லை. எனினும் பெரும்பாலான அறிஞர்கள் இது கிமு நான்காம் நூற்றாண்டைச் சேர்ந்ததாக இருக்கலாம் என நம்புகின்றனர். இன்னும் முன்பாக இது கிமு ஐந்தாம் அல்லது ஆறாம் நூற்றாண்டிலேயே இயற்றப்பட்டிருக்கலாம் என்பதும் சிலரது கருத்து. பழம் சமசுக்கிருதத்தை விளக்குவதால், இது வேதகாலத்தின் இறுதிப் பகுதியைச் சேர்ந்ததாகும்.

மேற்கோள்கள்

மொழியியல்
சமசுகிருத இலக்கண நூல்கள்

வெளி இணைப்புகள்
பாணினியின் அஷ்டாத்தியாயி (தமிழாக்கம்) 3 தொகுதிகள் கு. மீனாட்சி உலகத் தமிழாராய்ச்சி நிறுவன வெளியீடு
பாணினி

பாணினி (Pāṇini) என்பார் சமசுக்கிருத மொழிக்கான இலக்கண நூலான அட்டாத்தியாயியை எழுதியவராவார். இவர் சமசுகிருத மொழியியலின் தந்தை எனப்போற்றபடுகிறார். இவரது காலம் பொ.ஊ.மு. 520-க்கும் பொ.ஊ.மு. 460-க்கும் இடையே இருக்கலாம் என அறிஞர்கள் கூறுகிறார்கள். இவர் பண்டைய இந்தியாவின் வடமேற்கில் உள்ள காந்தாரத்தில் வாழ்ந்ததாக கருதுகின்றனர்.

சமசுக்கிருத இலக்கணம் மற்றும் மொழியியல் வளர்ச்சிக்குப் பெரும் பங்காற்றியுள்ள இவர், அம்மொழியின் ஒலியனியல், உருபனியல் என்பவை தொடர்பில் அறிவியல் அடைப்படையிலான பகுப்பாய்வுகளைச் செய்துள்ளார்.

குறிப்புகள்

மேற்கோள்கள்

உசாத்துணை மேற்கோள்கள் 

 Ingerman suggests that the then-called Backus normal form be renamed to the Pāṇini–Backus form, to give due credit to Pāṇini as the earliest independent inventor.

T. R. N. Rao. Pāṇini-backus form of languages. 1998.

Tiwary, Kapil Muni 1968 Pāṇini's description of nominal compounds, University of Pennsylvania doctoral dissertation. Janaki Prakashan: Patna.

வெளி இணைப்புகள்

Pāṇinian Linguistics
PaSSim – Paninian Sanskrit Simulator simulates the Pāṇinian Process of word formation
The system of Panini
Gaṇakāṣṭādhyāyī, a software on Sanskrit grammar, based on Pāṇini's Sutras
 Ashtadhyayi, Work by Pāṇini
Forizs, L. Pāṇini, Nāgārjuna and Whitehead – The Relevance of Whitehead for Contemporary Buddhist Philosophy
The Aṣṭādhyāyī of Pāṇini, with the Mahābhāṣya and Kāśikā commentaries, along with the Nyāsa and Padamanjara commentaries on the Kāśikā. (PDF) Sanskrit.

மொழியியல்
சமசுகிருத அறிஞர்கள்
இந்தியக் கணிதவியலாளர்கள்
இந்திய வரலாறு
சிந்து நீர் ஒப்பந்தம்

சிந்து நீர் ஒப்பந்தம் (Indus Waters Treaty) சிந்து ஆற்று நீரை இந்தியாவும் பாகிஸ்தானும் பகிர்ந்து கொள்வதற்காக செப்டம்பர் 19, 1960 ல் ஏற்பட்டதாகும். அப்போதய இந்தியப் பிரதமர் ஜவகர்லால் நேருவும் பாகிஸ்தான் அதிபர் முகமது அயூப் கானும் இதில் கையெழுத்திட்டார்கள். உலக வங்கி மூன்றாவது சாட்சியாக இதில் ஒப்பமிட்டது.

இதன் படி சிந்து ஆறும் அதன் துணை ஆறுகளும் இரு கூறுகளாக பிரிக்கப்பட்டன. சிந்து, ஜீலம், செனாப் ஆகிய மூன்றும் மேற்கு பகுதி ஆறுகள் எனவும், பியாஸ், சத்லஜ், ராவி ஆகிய மூன்றும் கிழக்கு பகுதி ஆறுகள் எனவும் பிரிக்கப்பட்டன. இதன் படி கிழக்கு பகுதி ஆறுகளின் நீரை முழுக்க பயன்படுத்த இந்தியாவுக்கு உரிமை வழங்கப்பட்டது. மேற்கு பகுதி ஆறுகளின் நீரை முழுக்க பயன்படுத்த பாகிஸ்தானுக்கு உரிமை வழங்கப்பட்டது. கிழக்கு பகுதி ஆறுகளின் நீரை இழந்ததற்காக பாகிஸ்தானுக்கு இழப்பீட்டு தொகை வழங்கப்பட்டது. 

இவ்விரு நாடுகளும் இவ்வொப்பந்தம் தொடர்பான தரவுகளை பரிமாறி கொள்ளவும் ஒத்துழைக்கவும் நிரந்தரமான ஓர் ஆணையத்தை ஏற்படுத்தின. அது சிந்து ஆணையம் என அழைக்கப்பட்டது. இவ்விரு நாடுகள் சார்பிலும் ஒரு ஆணையர் அதற்கு நியமிக்கப்படுகின்றனர்.

மேற்கோள்கள்

வெளி இணைப்புகள் 
 Is the Indus Waters Treaty the latest India-Pakistan flashpoint?
Bibliography Water Resources and International Law  See Indus River. Peace Palace Libray
The Indus Waters Treaty: A History . Henry L. Stimson Center.
Ministry of Water Resources, India 

பாக்கித்தானின் ஒப்பந்தங்கள்
இந்தியாவின் ஒப்பந்தங்கள்
எஸ். சங்கர நாராயணன்

எஸ். சங்கர நாராயணன் (பிறப்பு: சூலை 28, 1959) என்பவர் ஒரு தமிழக எழுத்தாளர். இவர் எஸ்.ஷங்கர நாராயணன் எனும் பெயரிலேயே எழுதி வருகிறார்.

தமிழ்நாட்டில் தூத்துக்குடி மாவட்டம் ஸ்ரீவைகுண்டம் எனும் தாமிரபரணி நதிக்கரை ஓரம் உள்ள ஊரில் பிறந்து சென்னையில் தொலைதொடர்புத் துறையில் பணியாற்றி வருகிறார். இவர் தமிழில் வெளியாகும் அனைத்து அச்சு இதழ்களிலும் சிறுகதைகள், நாவல்கள், குறுநாவல்கள், கவிதைகள் என்று நிறைய எழுதியிருக்கிறார்.

முதல் நாவல்
நந்தவனத்து பறவைகள் இவரது முதல் நாவலாகும். இதனை ஔவை நடராசன் வெளியிட்டார். இந்நூல் முதுகலை மாணவர்களுக்கு பாடமாக இணைக்கப்பட்டது.

இவர் எழுதிய நூல்களில் “நீர்வலை” எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டுக்கான சிறந்த நூல்களில் புதினம் எனும் வகைப்பாட்டில் பரிசு பெற்றிருக்கிறது.

நாவல்கள்

 நந்தவனத்துப் பறவைகள்
 கிளிக்கூட்டம்
 மானுட சங்கமம்
 காலத்துளி
 கனவுகள் உறங்கட்டும்
 மற்றவர்கள்
 கிரண மழை
 கடல் காற்று
 நேற்று இன்றல்ல நாளை
 தொட்ட அலை தொடாத அலை
 முத்தயுத்தம்
 திசை ஒன்பது திசை பத்து
  கண்ணெறி தூரம்

குறுநாவல்கள்

 பூமிக்குத் தலை சுற்றுகிறது.
 விநாடியுகம்
 எஸ்.ஷங்கர நாராயணனின் குறுநாவல் வரிசை-1

சிறுகதைத் தொகுதிகள்

 அட்சரேகை தீர்க்கரேகை
 இறந்தகாலத்தின் சாம்பல்
 நிர்மலமான வானில் நட்சத்திரங்கள்
 காமதகனம்
 ஒரு துண்டு ஆகாயம்
 புதுவெள்ளம்
 சராசரி இந்தியன்
 கனவு தேசத்து அகதிகள்
 படகுத்துறை
 ஆயிரங் காலத்துப் பயிர்
 பெப்ருவரி-30
 உயிரைச் சேமித்து வைக்கிறேன்
 யுத்தம்
 இரத்த ஆறு
 இரண்டாயிரம் காலத்துப் பயிர்
 இருவர் எழுதிய கவிதை
 மௌனம் டாட் காம்
 பிளஸ்சீரோ - சீரோ - மைனஸ் சீரோ
 எஸ்.ஷங்கர நாராயணன் சிறுகதைகள்-1
 எஸ்.ஷங்கர நாராயணன் சிறுகதைகள்-2
 கதைப் பெருங்கொத்துக்கள்
 பிரசவறைக்கு வெளியே வலியுடன் ஆண்கள்
 பிரபஞ்ச பூதங்கள்
 லேப்டாப் குழந்தைகள்
 கடிகாரத்தை முந்துகிறேன்
 நதி நீராடல் (2014, அன்னை இராஜேஸ்வரி பதிப்பகம்)

கவிதைகள்

 கூறாதது கூறல்
 ஞானக் கோமாளி

திரட்டு நூல்கள்

 ஆகாயப் பந்தல்
 பரிவாரம்
 1997 ன் சிறந்த சிறுகதைகள்
 1998 ன் சிறந்த சிறுகதைகள்
 1999 ன் சிறந்த சிறுகதைகள்
 யானைச் சவாரி
 மாமழை போற்றுதும்

பரிசுகள்-விருதுகள்
 தமிழக அரசு பரிசு
 அக்னி அட்சர விருது
 பாரத ஸ்டேட் வங்கி விருது
 திருப்பூர் தமிழ்சங்கப் பரிசு
 லில்லி தேவசிகாமணி விருது
 அனந்தாச்சாரி அறக்கட்டளை விருது
 இலக்கியச் சிந்தனை விருது
 இலக்கிய வீதி பரிசு

சிறப்புகள்

இவரது படைப்புகள் ஆங்கிலம், இந்தி, மலையாளம், குஜராத்தி மொழிகளில் மொழி மாற்றம் செய்யப்பட்டிருக்கிறது. இவருடைய ஒன்பது நூல்கள் தமிழ்நாட்டின் சில பல்கலைக்கழகங்கள் மற்றும் தன்னாட்சிக் கல்லூரிகளில் நவீன இலக்கியப் பயில் நூல்களாக இடம் பெற்றிருக்கிறது.

மேற்கோள்கள்

வெளி இணைப்புகள்

தமிழக எழுத்தாளர்கள்
தமிழ் எழுத்தாளர்கள்
1959 பிறப்புகள்
தமிழ்நாடு அரசு விருது பெற்ற எழுத்தாளர்கள்
தூத்துக்குடி மாவட்ட நபர்கள்
தலையிடாமைக் கொள்கை

தலையிடாமைக் கொள்கை (laissez-faire) என்பது நிகழ்வுகளை அவற்றின் இயல்பான போக்கிலேயே விட்டுவிடவேண்டும் என்று கூறும் கொள்கை ஆகும். இது, சமூகத்தின் பெரும்பாலான அல்லது எல்லா அம்சங்களிலும் அரசுத் தலையீடுகளைக் குறைக்கவேண்டும் அல்லது முற்றாகவே இல்லாமல் செய்யவேண்டும் என விரும்பும் பலவகையான பொருளியல் கொள்கைகளையும், அரசியல் கொள்கைகளையும் விவரிக்கப் பயன்படுகின்றது.

பொருளியலில் தலையிடாமைக் கொள்கை 
பொருளியலில் தலையிடாமைக் கொள்கையை ஆதரிப்பவர்கள், பொருளியல் விடயங்களில் அரசின் தலையீடு மிகக் குறைவாக அல்லது முற்றாகவே இல்லாமல் இருக்கவேண்டும் என்கின்றனர். இது, கட்டற்ற சந்தை, மிகக் குறைந்த வரிகள், குறைவான விதிமுறைகள், தனியார் சொத்துரிமை என்பவற்றைக் குறிக்கின்றது.

பொருளியல்
சுதந்திரவாதக் கொள்கைகளும் பார்வைகளும்
தனிமனிதத்துவம்
செர்கீ ஐசென்ஸ்டைன்

செர்கீ மிக்கைலோவிச் ஐசென்ஸ்டைன் (Sergei Mikhailovich Eisenstein , செர்கேய் மிக்கைலவிச் ஐசன்ஸ்டைன், சனவரி 22, 1898 – பெப்ரவரி 11, 1948) ஒரு புரட்சிகர சோவியத் உருசிய திரைப்பட இயக்குநரும், திரைப்படக் கோட்பாட்டாளரும் ஆவார். பேசாப் படங்களான ஸ்டிரைக் (Strike), பட்டில்சிப் போட்டெம்கின் (Battleship Potemkin), அக்டோபர் (October) ஆகிய படங்களும், சரித்திரப் படங்களான அலெக்சாண்டர் நெவ்ஸ்கி, இவான் த டெரிபிள் போன்ற படங்களும் இவருக்குப் புகழைத் தேடிக் கொடுத்தன. இவரது ஆக்கங்கள், தொடக்ககாலப் படத்தயாரிப்பாளர்கள் மீது பெரும் செல்வாக்குச் செலுத்தின.

மேற்கோள்கள்

1898 பிறப்புகள்
1948 இறப்புகள்
உருசியக் கண்டுபிடிப்பாளர்கள்
சோவியத் திரைப்பட இயக்குநர்கள்
2009 முல்லைத்தீவுப் போர்

முல்லைத்தீவுப் போர், 2009 என்பது இலங்கையின் வட மாகாணத்தில் அமைந்துள்ள முல்லைத்தீவு நகரை தமிழீழ விடுதலைப் புலிகளிடம் இருந்து கைப்பற்றுவதற்காக இலங்கைப் படைத்துறை 2009 ஆம் ஆண்டில் மேற்கொண்ட போர் நடவடிக்கை ஆகும். முல்லைத்தீவு நகரம் விடுதலைப் புலிகளின் வசம் இருந்த கடைசி நகரமாகும். இந்நகரை சனவரி 25, 2009 இல் தாம் கைப்பற்றியிருப்பதாக படைத்துறை செய்திகளை மேற்கோள் காட்டி பிபிசி செய்தி வெளியிட்டது; புலிகளுக்கு எதிரான போரில் 95 விழுக்காடு முடிந்துவிட்டதாகவும் புலிகளைத் தேடி அழிக்கும் படலம் தொடர்வதாகவும் குறிப்பிடப்பட்டிருந்தது.

இவற்றையும் பார்க்கவும்

 1996 முல்லைத்தீவுப் போர்

மேற்கோள்கள்

வெளியிணைப்புகள்

 முல்லைத்தீவு அருகாமையில் “ஒதியமலை”-பூர்வ ஆரிய பௌத்தப் பூமி என விவரிப்பு இலங்கை அரசத் தொலைக்காட்சி - ரூப்பவாகினி
 வடக்கில் புலி வேட்டை முற்றுப் பெற்றதும் பௌத்த கலாசார பாதுகாப்புப் பணி 

ஈழப்போரில் இலங்கை இராணுவத்தினரின் தாக்குதல்கள்
2009 இல் இலங்கை
நான்காம் ஈழப்போர்
காலச் சுமை (புதினம்)

காலச் சுமை (புதினம்) முனைவர் ராஜ் கௌதமனால் எழுதப்பட்ட இரண்டாவது புதினமாகும்.தலித்திய சிந்தனையாளரான ராஜ் கௌதமனின் இப் புதினம் அவரது  சிலுவைராஜ் சரித்திரம்(வெளியீடு:தமிழினி பதிப்பகம்) எனும் அவரது முந்தய நாவலின் தொடர்ச்சியாகும்.

கதைச்சுருக்கம் 

பிறப்பால் தலித் சமுகத்தினை சார்ந்த கிருஸ்தவனகிய சிலுவைராஜ் இந்து 
தலித்துக்களுக்கான இட ஒதுக்கீட்டில் உள்ள அரச கல்லூரி விரிவுரயாளர் பதவியினை பெறுவதற்காக இந்துவாக மாறி  வேலையில் பல கனவுகளுடன் சேர்ந்து, அங்கு தான் சந்திக்கும் அனுபவங்களினை அங்கத சுவையுடன் சொல்லியவாறு புதினத்தினை கொண்டு செல்லுகின்றார்.

வெளி இணைப்புகள்
 Siluvai raj sarithiram, Kaalachumai and landanil irunthu siluvai raj - வலைப்பதிவு விமர்சனம்

தமிழ்ப் புதினங்கள்
2003 தமிழ் நூல்கள்
பக்கசார்பு

பக்கசார்பு அல்லது ஒருதலைச் சார்பு அல்லது கோடல் (bias) என்பது ஒரு குறிப்பிட்ட பார்வை, கருத்தியல், அல்லது முடிவு நோக்கி சார்பு நிலைப்பாட்டைக் குறிக்கிறது. பல சந்தர்ப்பங்களில் பக்கசார்பு ஒன்றைப் பற்றி ஆதாரபூர்வமாக, புறவய நோக்கில் தீர்மானிப்பதை தடுக்கிறது.

பக்கசார்பு பல வகைப்படும்.

 உளவியல் பக்கசார்பு 
 பண்பாட்டு பக்கசார்பு
 இனப் பக்கசார்பு
 நிலப் பக்கசார்பு
 பால் பக்கசார்பு
 சமயப் பக்கசார்பு
 மொழிப் பக்கசார்பு
 அரசியல் பக்கசார்பு
 ஊடக பக்கசார்பு
 விளம்பரப் பக்கசார்பு

புள்ளியியலில் 
புள்ளியியலில் தரவு தொகுத்தல், பகுப்பாய்வு, அறிவித்தல் ஆகியவற்றில் பக்கசார்பு அல்லது ஒருதலைச் சார்பு காணப்படலாம்.

ஊடகங்களில் 
ஊடகத் துறையில் தான் சார்ந்துள்ள மதம், இனம், மொழி, கொள்கை போன்ற வேறுபாடுகள் காரணமாக நிருபர்கள், இதழாளர்கள் ஒருதலைப்பட்சமாகச் செயல்பட வாய்ப்புண்டு.

மருந்துச் சோதனையில் 
மருந்தியல் துறையில் ஒரு மருந்தை மருந்துப்போலியுடன் ஒப்பீட்டாய்வு செய்யும் போது ஆய்வாளர் முதலிலேயே எது மருந்து எனவும், எது மருந்துப் போலி எனவும் அறிந்திருப்பாராயின் அவரையும் அறியாமல் அவர் மருந்து நல்ல விளைவை ஏற்படுத்துவதாக அறிக்கை தர வாய்ப்பு உள்ளது. எனவே இரட்டைக் குருடாக்கம் (double blinding) எனும் முறை பின்பற்றப்படுகிறது. இதன் படி நோயாளிக்கும் ஆய்வாளருக்கும் சோதனையில் இருப்பது மருந்தா அல்லது மருந்துப் போலியா என்பது தெரியாமல் இருக்குமாறு செய்யப்படும்.

புள்ளியியல்
சமூகவியல்

மேற்கோள்கள்

de:Bias
இணைய வங்கி

இணைய வங்கி என்பது நுகர்வோர்கள் வங்கியின் இணையத்தளம் ஊடாக பரிமாற்றங்களைச் செய்வதைக் குறிக்கிறது. 1990 களின் இறுதியில் உலகளாவிய வலை விரிவாக அறிமுகமான பின்னர் இணைய வங்கிமுறை அறிமுகமானது.

கட்டணம் செலுத்துதல், பணம்மாற்றல், முதலீடு செய்தல், கடன் பெறுதல், ஆவணங்களை பாத்தல் என பல செயல்களை இணைய வங்கியில் செய்யலாம்.

மேற்கோள்கள்

இணையம்
வங்கிகள்
தொழில்நுட்பமும் சமூகமும்
மின் நலப் பதிவு

மின் நலப் பதிவு என்பது எண்மிய முறையில் பதிவுசெய்யப்பட்ட ஒரு நபரின் நலம் தொடர்பான தகவல்கள் ஆகும்.  மின் பதிவுகள் கணினியில் இலகுவாக சேமி்த்து, மீட்கக் கூடியவை.  இணையம் ஊடாக பகிரப்படக்கூடியவை.  ஆகையால் மின் நலப் பதிவுகளை பல நாட்டு நலத்துறைகள் நடைமுறைப்படுத்திவருகின்றன.

மின் நலப் பதிவுகள் ஒரு நபரின் நல வரலாறு, மருந்துகள், ஒவ்வாமைகள், பரிசோதனை முடிவுகள், படிமங்கள், கட்டணங்கள் ஆகியவற்றை ஒழுங்குபடுத்தி சேமித்து மீட்டெடுத்து காட்டவல்லது.  நபர்களுக்கு முன் அறிவித்தல்கள், மருந்த்துவரூடான சந்திப்பு நிகழ்வுகள் போன்றவற்றை மின்னஞ்சல் அல்லது தொலைபேசி ஊடாக இவை செய்யக்கூடிவை.

மேற்கோள்கள்

நலம்
இணைய அரசு
சனவரி 2009 முல்லைத்தீவு பொதுமக்கள் படுகொலைகள்

சனவரி 2009 ஆம் ஆண்டில் இலங்கைத் தரைப்படை எறிகணை, வானூர்தித் தாக்குதல், நேரடித் தாக்குதல் மூலம் பல நூறு தமிழ்ப் பொதுமக்களை முல்லைத்தீவில் படுகொலை செய்தது.

பெப்ரவரி 3 
50 ஆயிரத்துக்கும் அதிகமான இடம்பெயர்ந்த மக்களும், 10 ஆயிரம் வரையான ஏற்கெனவே குடியிருந்த மக்களும் வாழ்ந்து வந்த சுதந்திரபுரம் மக்கள் குடியிருப்புக்கள் மீது செவ்வாய்க்கிழமை அதிகாலை தொடக்கம் பிற்பகல் 2:00 மணிவரை வரை சிறிலங்கா படையினர் அகோர எறிகணைத் தாக்குதலை நடத்தினர். இந்தத் தாக்குதலில் 55 தமிழர்கள் படுகொலை செய்யப்பட்டுள்ளதுடன் 45 பேர் காயமடைந்தனர்.

சனவரி 29 
சனவரி 29, 50 மேற்பட்ட தமிழ் மக்கள் படுகொலை செய்யப்பட்டு, பல நூறு பேர்கள் காயமடைந்தனர்.

சனவரி 26 
சனவரி 26 மட்டும் 300 பேர் பாதுகாப்பு வலையம் என இலங்கை அரசால் அறிவிக்கபட்ட பகுதியில் படுகொலை செய்யப்பட்டுள்ளனர்.  ஆயிரக்கணக்காண மக்கள் காயம் அடைந்தனர்.

தொடர்ந்து மூர்க்கமான போரை எதிர்நோக்கிய  மக்கள் உணவு, மருந்து, தங்குமிடம் இல்லாமல் இன்னல்களை எதிர்நோக்கினர்.

விடுதலைப் புலிகள் மீது குற்றச்சாட்டு 
மனித உரிமைகள் கண்காணிப்பகம் மக்களை சுதந்திரமாக வெளியேற விடவில்லை என குற்றம்சாட்டியது. இலங்கைத் தரைப்படை புலிகள் மக்களை மனித கவசமாக பாவிப்பதாக குற்றம் சாட்டியது.

இவற்றையும் பாக்க 

 2009 முல்லைத்தீவுப் போர்

மேற்கோள்கள் 

இலங்கையில் தமிழர்கள் படுகொலைகள்
2009 இல் இலங்கை
பார்ட்டிசான்

பார்ட்டிசான்கள் (Partisans) எனப்படுவோர் ஒரு குறிப்பிட்ட கொள்கையையோ அல்லது குறிப்பிட்ட கட்சி மற்றும் தலைவரை மிக அழுத்தமாக ஆதரிக்கும் பிரிவினரைக் குறிக்கும். 12ம் நூற்றாண்டில் முறையற்ற சிறு இராணுவ அமைப்பை வழிநடத்துபவனை பாரிட்டிசான் என்று அழைத்தனர். இவர்களை புரட்சியாளர்கள் என்றும் அழைப்பதுண்டு. இரண்டாம் உலகப்போரில் இத்தாலி மற்றும் ஜெர்மனியில் உள்ள பார்ட்டிசான்கள் ரஷ்ய ராணுவத்திற்கு ஆதரவாகவும் இத்தாலி மற்றும் ஜெர்மனியின் பாசிச-நாசிச கொள்கைகளுக்கு எதிராகவும் செயல்பட்டனர். இத்தாலிய கம்யூனிசப் பார்ட்டிசான்களால் சர்வாதிகாரி முசோலினியும் அவர் மனைவியும் கொல்லப்பட்டனர்.

மேற்கோள்கள்

இரண்டாம் உலகப் போர்
திகதி

திகதி அல்லது தேதி என்பது ஒரு நாட்காட்டி முறையில் ஒரு குறிப்பிட்ட நாளைக் குறிக்கிறது. எடுத்துக்காட்டாக சனவரி 14, 2009 ஆகும். இது பொதுவாக பயன்படுத்தப்படும் கிரெகொரியின் நாட்காட்டிக்கு அமைய ஆகும். அதே நாள் திருவள்ளுவர் நாட்காட்டியில் தை 1, 2040 ஆக அமைகிறது. ஒரு குறிப்பிட்ட நிகழ்வு எந்த திகதியில் நடைபெறுகிறது என்பது நேர வலயத்தையும் பொறுத்தே அமையும்.

திகழி என்ற சொல்லே மூலம் என்றும் ஓர் கூற்று உண்டு.  அதனைத் ஈழத்தில் திகதி என்றும்   என தமிழ்நாட்டிலும் தேதி புழங்குகின்றோம்.  வடமொழியினர் அதனை எடுத்து 'திதி' என்பர்.

( நிலவு ஓவ்வொரு நாளும் ஒவ்வொரு விதமாகத் திகழ்வதால் 'திகழி').

மேலும் பார்க்க
சர்வதேசமயப்படுத்தலும் உள்ளூர்மயப்படுத்தலும்

மேற்கோள்கள்

வெளியிணைப்புகள்
The ISO 8601 Date Format

Today's date (Gregorian) in over 400 more-or-less obscure foreign languages 

காலம்
நாட்காட்டிகள்
க. வே. பாலகுமாரன்

க. வே. பாலகுமாரன் விடுதலைப் புலிகளின் மூத்த உறுப்பினர்களில் ஒருவர். இவர் விடுதலைப் புலிகளுக்கு ஒரு அரசியல் மதியுரைஞராக செயற்பட்டார். புலிகளுடன் இணையும் முன்னர் இவர் ஈழ புரட்சிகர மாணவர் இயக்கத்தின் தலைவராக இருந்தார். இந்த அமைப்பு விடுதலைப் புலிகளுடன் 1990 களின் இறுதியில் இணைந்தது.

விடுதலைப் புலிகளின் போராளிகள்
ரொறன்ரோ பல்கலைக்கழக மாணவர் அடையாள உண்ணாநிலை

ரொறன்ரோ பல்கலைக்கழக மாணவர் அடையாள உண்ணா நிலை என்பது ரொறன்ரோ பல்கலைக்கழக தமிழ் மாணவர்கள் ஈழத்தில் தமிழரின் பேரவலத்தை நிறுத்தக் கோரி உண்ணாநிலைப் போராட்டத்தைக் குறிக்கிறது. இந்த அடையாள உண்ணாநிலை சனவரி 26, 2009 செவ்வாய்க்கிழமை 11 மணிக்கு தொடங்கி, அடுத்த நாள் 11 மணிக்கு முடிக்கப்பட்டது. இதில் சென். யோர்ச் வளாகத்தில் 400 மாணவர்கள் வரையும், ஸ்காபிரோ வளாகத்தில் 150 மாணவர்கள் வரையும் பங்கு கொண்டனர்.  உணர்ச்சி மிக்க கவிதைகள் வாசிக்கப்பட்டன.  கலை நிகழ்வுகளும் இடம்பெற்றன.  இந்த நிகழ்வில் தமிழினத்தினர் மட்டுமின்றி குறிப்பிடத்தக்க அளவு பிற இனத்தைச் சேர்ந்த மாணவர்களும் கலந்துகொண்டது குறிப்பிடத்தக்கது.

மேற்கோள்கள் 

உண்ணாநிலைப் போராட்டங்கள்
கனேடியத் தமிழர் வரலாறு
பல்கலைக்கழகம்

பல்கலைக்கழகம் (University) என்பது உயர் கல்வியை வழங்கும், ஆய்வை மேற்கொள்ளும் ஒரு நிறுவனம். பல்வேறு துறைகளில் பட்டப்படிப்பையும் பட்டமேற்படிப்பையும் பல்கலைக்கழங்கள் வழங்குகின்றன. இந்தக் கல்வி மருத்துவம், சட்டம், பொறியியல், அறிவியல், கலை உட்பட பல துறைகளில் வேலை செய்வதற்கு அடிப்படை அறிவாக கருதப்படுகிறது. தமிழ்ச் சூழலில் பல்கலைக்கழகம் மேற்குநாட்டினரால் 19-ஆம் நூற்றாண்டில் அறிமுகப்படுத்தப்பட்டது.

மேற்கோள்கள்
கலப்பிரிவு

கலப்பிரிவு அல்லது உயிரணுப்பிரிவு (cell division) என்பது உயிரணுக்கள் அல்லது கலங்கள் பிரிந்து பெருகும் செய்முறை ஆகும். கலப்பிரிவானது கலவட்டத்தின் ஒரு சிறிய பகுதியாகும். பல்கல உயிரினங்கள் வளர்ச்சியின் போது பருமனில் அதிகரித்துச் செல்லவும் புதிய இழையங்களை உருவாக்கவும் இழந்தவற்றை ஈடு செய்யவும் இனப்பெருக்கத்தின் போது புணரிகளின் எண்ணிக்கையை அதிகரித்துக் கொள்வதற்காகவும் கலப்பிரிவு உதவுகின்றது.
ஒருகல உயிரினங்களில் எளிய கலப்பிரிவு மூலம் இனப்பெருக்கம் நடைபெறுகின்றது. இத்தகைய கலப்பிரிவு இருகூற்றுப்பிளவு (Binary fission) எனப்படும். 
பல்கல உயிரினங்களில் சில கலங்கள் கணிசமான அளவு காலப்பகுதியின் பின்னர் பிரியும் சக்தியை இழந்து விடுகின்றன. சில கலங்கள் தொடர்ந்து பிரியும் ஆற்றலுடையவையாக காணப்படுகின்றன. என்பு மச்சைக் குழியங்கள், மூலவுயிர் மேலணிக் கலங்கள் போன்றன இத்தகையனவாகும். நரம்புக் கலங்கள், தசைக்கலங்கள் போன்ற சில கலங்கள் பிரியுமாற்றல் அற்றவையாக அனேகமாக உயிரினத்தின் பெருமளவு வாழ்க்கைக் காலப்பகுதி முழுவதும் காணப்படுகின்றன. 
மெய்க்கருவுயிரி வகை உயிரினங்களில் இழையுருப்பிரிவு, ஒடுக்கற்பிரிவு என்னும் இரண்டு பிரதான கலப்பிரிவு வகைகள் காணப்படுகின்றன. இவையிரண்டுமே இரண்டு தி்ட்டமான படிமுறைகளினூடாக நடைபெறுபவை. இழையுருப் பிரிவு, உயிரணுக்களிலுள்ள நிறப்புரிகளின் மடிய எண்ணிக்கையில்  மாற்றம் ஏற்படுத்தாத நிலையையும், ஒடுங்கற்பிரிவு மடிய எண்ணிக்கையை அரைவாசியாக மாற்றுவதாகவும் அமையும்.

மேற்கோள்கள்

உயிரணுவியல்
வண்ணம்

வண்ணம் அல்லது வர்ணம் என்னும் சொல் பல்வேறு பொருள்களைத் தரும்.

நிறவண்ணம்
வண்ணம் (பாநடை வகை)
வர்ணம் (இசை), கர்நாடக இசைப் பாடல் வடிவம்
வண்ணம் (சிற்றிலக்கியம்)
வண்ணம் (ஒலி)
பொருளின் தன்மை
மனப்பாங்கு
வர்ணம் (இந்து சமயம்) அல்லது வர்ணாசிரமம்

தமிழ்ச் சொற்கள்
அக்னிச் சிறகுகள்

அக்னிச் சிறகுகள் (Wings of Fire) என்பது முன்னாள் இந்தியக் குடியரசுத்தலைவர் பேராசிரியர் அப்துல் கலாமின் சுயசரிதைப் புத்தகமாகும். இப்புத்தகத்தை அப்துல் கலாம் மற்றும் அவர் நண்பர் அருண் திவாரி ஆகியோர் எழுதினர். இப்புத்தகம் ஆங்கிலத்தில் எழுதப்பட்டது. மு. சிவலிங்கம் என்பவர் இதனை தமிழில் மொழிபெயர்த்தார். இப்புத்தகம் தமிழ், தெலுங்கு, குஜராத்தி, மலையாளம், ஒரியா, மராத்தி, சீனம் உள்ளிட்ட 13 மொழிகளில் மொழிபெயர்க்கப்பட்டது.

இப்புத்தகம் 7 பகுதிகளைக் கொண்டுள்ளது.

 முன்னுரை
 அறிமுகம்
 முனைதல்
 படைத்தல்
 அமைதப்படுத்துதல்
 தியானம்
 நிறைவுரை

மேற்கோள்கள்

வெளி இணைப்புகள் 
 அக்னிச் சிறகுகள்.pdf 
 Review of WOF
 A review of the book 
 `Wings of Fire' to go online 
 Book Review of Wings of Fire

ஆங்கிலம்-தமிழ் மொழிபெயர்ப்பு நூல்கள்
தன்வரலாறுகள்
ஆ. ப. ஜெ. அப்துல் கலாம்
கூத்துப்பட்டறை

கூத்துப்பட்டறை என்பது மேடை நாடகக் குழு மற்றும் நவீன நாடகப் பயிற்சிப் பள்ளி. சென்னையில் அமைந்துள்ள இவ்வமைப்பு 1977ஆம் ஆண்டு நாடக ஆசிரியர் ந. முத்துசாமியால் உருவாக்கப்பட்டது. இந்திய அரசின் கலாச்சார அமைச்சகம், யுனெஸ்கோ, ஃபோர்ட் அறக்கட்டளை, அலயன்ஸ் பிரான்சே, கித்தே போன்ற அமைப்புகளின் ஆதரவில் செயல்பட்டு வருகிறது. கூத்துப்பட்டறையில் பயிற்சி பெற்ற நடிகர்கள் பலர் தமிழ்த் திரைப்படத்துறையிலும் புகழ் பெற்றுள்ளனர். அவர்களில் பசுபதி, குரு சோமசுந்தரம்,கலைராணி, இளங்கோ குமரவேல் போன்றோர் குறிப்பிடத்தக்கவர்கள். "அன்று பூட்டிய வண்டி" தெருக்கூத்து குறித்த ஆய்வு நூல். நவீன நாடகத்தின் தந்தை என்றழைக்கும் அளவிற்கு    40 ஆண்டுகளுக்கு  மேல் இயங்கி வந்தவர் ந. முத்துசாமி.

மேற்கோள்கள்

வெளி இணைப்பு
அதிகாரபூர்வ இணையதளம் 

﻿

கூத்து
சென்னை
நாடகம்
கலைகள்
உலகத் திரைப்படத்துறை

உலகத் திரைப்படத்துறை என்ற சொல் உலகெங்கிலும் தயாரிக்கப்பட்ட அனைத்து திரைப்படங்களின் கூட்டுத்தொகை அல்ல. மாறாக, இது "உலக இலக்கியம்" என்ற வார்த்தையின் பயன்பாட்டிற்கு ஒப்பானது. இது ஆங்கிலம் பேசும் நாடுகளில் புழங்கும் ஆங்கிலம் அல்லாத திரைப்படங்கள் மற்றும் படத்துறையை குறிப்பதாகும். 

உலகின் எல்லா பகுதி மக்களாலும் இனம், மொழி, மதம் மற்றும் பிற வேறுபாடுகளற்று பொதுவான உணர்வுகளை பதியும் திரைத்துறையில் எனலாம். மேலும் திரைக்கலையின் மதிப்பை உயர்த்துவதாகவும் ஹாலிவுட் வணிக திரைப்படங்களுக்கு எதிராகவும் தயாரிக்கப்படும் படங்கள்.
உலகின் பல பகுதியிலிருந்து பல மொழிகளில் தயாரிக்கப்பட்டாலும் உரைத்துணை தலைப்புகளுடன் இலக்கமுறைப் பல்திறவாற்றல் வட்டு மற்றும் இணையத்தில் வெளிவருகின்றன. 

"வெளிநாட்டு" என்பது ஒரு மேற்கத்திய கண்ணோட்டத்தை குறிக்கும் ஒரு தொடர்புடைய சொல். ஒரு நபரின் தேசிய சினிமா மற்றொருவரின் வெளிநாட்டு படமாக இருக்கலாம். உண்மையில், அமெரிக்க சுயாதீன சினிமா "உலக சினிமாவின்" ஒரு பகுதியாக கருதப்படலாம் ஏனெனில் இது அமெரிக்க ஹாலிவுட் சினிமாவுக்கு கிடைக்கக்கூடிய உலகளாவிய ஆதிக்கம் அல்லது போதுமான அணுகல் இல்லை. தொழில்நுட்ப ரீதியாக, வெளிநாட்டு திரைப்படம் என்பது வெளிநாட்டு மொழிப் படம் என்று அர்த்தமல்ல, ஆனால் இதன் பொருள் என்னவென்றால், ஒரு வெளிநாட்டுத் திரைப்படம் உற்பத்தி செய்யும் நாட்டைப் பொறுத்தவரை மட்டுமல்ல, பயன்படுத்தப்படும் மொழியையும் பொருத்தமாகக் கொண்டுள்ளது.

உலகத் தொலைக்காட்சிகள் 
 யுடிவி வேர்ல்ட் மூவிஸ் 
 ஜீ சினிமா
 ஸ்டார் கோல்ட்
 வேர்ல்ட் மூவிஸ்

மேற்கோள்கள்

வெளி இணைப்புகள் 
 Online World Cinema magazine DearCinema

 
 
திரைப்படம்
கர்நாடக உயர் நீதிமன்றம்

கர்நாடக உயர்நீதிமன்றம், பெங்களூரிலுள்ள சட்டசபை கட்டிடமான விதான் சௌதாவிற்கு எதிரில் உள்ள அட்டாரா கச்சேரி ( பதினெட்டு அலுவலகம்) கட்டிடத்தில் இயங்கி வருகிறது. கம்பீரமாய் எழுந்து நிற்கும் விதான சௌதாவுக்கு எதிரில் சிவப்பு நிறத்தில் செம்மையாய் நீதியை நிலைநாட்டி வருகிறது உயர்நீதிமன்றம். இக்கட்டிடம் ராவ் பகதூர் ஆற்காடு நாரயணசாமி முதலியார் என்பவரால் கட்டப்பட்டு 1868 ல் முடிக்கப்பட்டது. பதினெட்டு துறைகள் மைசூர் அரசிலிருந்து மாற்றியமைக்கப்பட்டு இங்கே அமைந்ததனால் “பழைய பொது அலுவலகம்” என்னும் பெயர் கொண்ட இக்கட்டிடம், பின் பதினெட்டு அலுவலகம் என மாற்றப்பட்டது. கி.பி 1982 ல் இக்கட்டிடம் இடிப்பதற்காக முடிவு செய்யப்பட்டு, பின் பொதுமக்களின் விருப்பத்தின் பேரிலும், பழைய வாய்ந்த கட்டிடத்தை பாதுகாக்க வேண்டியதன் பேரிலும் முடிவு கைவிடப்பட்டது.

மேற்கோள்கள்

இந்திய உயர் நீதிமன்றங்கள்
கர்நாடக அரசு
பெங்களூர்
பெங்களூர் கட்டிடங்கள்
பெங்களூரில் உள்ள சுற்றுலாத் தலங்கள்
மெயின் கேம்ப்

மெயின் கேம்ப் இதன் ஜெர்மன் மொழி உச்சரிப்பு மைன் கம்ப் () எனது போராட்டம் மற்றும் எனது யுத்தம் என்ற பொருள்படும் தலைப்பில் தன்சுயசரிதை மற்றும் தேசிய பொதுவுடமைக் கட்சியின் கொள்கை விளக்கம் இரண்டையும் உள்ளடக்கி அடால்ப் இட்லர் எழுதிய புத்தகமே மெயின் கேம்ப். இது இரண்டு தொகுப்புகளாக வெளியிடப்பட்டது முதல் தொகுப்பு 1925 லும் இரண்டாம் தொகுப்பு 1926-ம் ஆண்டிலும் வெளியிடப்பட்டது. 1925 லிருந்து 1934 வரை இப்புத்தகத்தின் 2,40,000 பிரதிகள் விற்கப்பட்டன. இரண்டாம் உலகப்போரின் இறுதியில் இப்புத்தகம் விற்பனையான பிரதிகளின் எண்ணிக்கை ஒரு கோடியை எட்டியது. இப்புத்தகம் ஜெர்மன் இராணுவத்தினருக்கும் புதுமணதம்பதியர்க்கும் இலவசமாக வழங்கப்பட்டது. அப்போழுது இப்புத்தகம் எனது சண்டை என பொருள்பட்டதாக இப்புத்தகத்தின் பதிப்பாளர் குறிப்பிடுகிறார். இட்லர் ஏப்ரல் 1,1924 முனிக்கில் சிறைபிடிக்கப்பட்டபோது இட்லர் சிறையிலிருந்து எழுதிய புத்தகமே இது. டிசம்பர் 20,1924 ல் விடுதலை செய்யப்பட்டார்.

மேற்கோள்கள்

நாசிசம்
நூல்கள்
அடால்ஃப் இட்லர்
இந்தியன் ஓவர்சீஸ் வங்கி

இந்தியன் ஓவர்சீசு வங்கி () () இந்தியாவின் ஒரு பொதுத்துறை வங்கியாகும். இது சென்னையைத் தலைமையகமாகக் கொண்டு செயல்படுகிறது. இதன் மண்டல அலுவலகம் காரைக்குடியில் உள்ளது. இந்த வங்கியின் தலைவர் மற்றும் நிர்வாக இயக்குநர் எம். நரேந்திரா.

வரலாறு 
எம். சிடி. எம். சிதம்பரம் செட்டியார் 1937 ஆம் ஆண்டில் அந்நியச் செலாவணி நடவடிக்கைகளுக்கு உதவும் வகையில் காரைக்குடி, மதராசு, இரங்கூன் ஆகிய மூன்று இடங்களில் இந்தியன் ஓவர்சீஸ் வங்கிக் கிளைகளைத் துவங்கினார். விரைவில் மலேசியா, சிங்கப்பூர் ஆகிய இடங்களிலும் கிளைகள் உருவாயின. முதல் உலகப்போர் மற்றும் இரண்டாம் உலகப்போர் காலங்களில் வெளிநாட்டு வணிகம் செய்த  நாட்டுக்கோட்டை செட்டியார்களுக்கு உதவும் வகையில் இந்தியாவுக்கு வெளியில் இவ்வங்கிக்கு அதிகமான கிளைகள் இருந்தன.

மேற்கோள்கள்

இந்திய வங்கிகள்
இந்தியப் பொதுத்துறை வங்கிகள்